Predkladacia správa

Na základe uznesenia vlády Slovenskej republiky č. 512 zo dňa 18. júna 2003, vyplynula pre predsedu Úradu pre štátnu službu úloha č. B.5 spracovať a aktualizovať databázu štátnych zamestnancov, ktorí absolvovali vzdelávanie, školenia a kurzy v oblasti európskej integrácie a ovládajú cudzí jazyk.

Predkladaný materiál obsahuje informáciu o počte vzdelávaní, školení a kurzov v oblasti európskej integrácie za jednotlivé rezorty v období od 1. 3. 2004 do 30. 6. 2004. Menovité zoznamy štátnych zamestnancov, ktorí absolvovali vzdelávanie, školenia a kurzy v oblasti európskej integrácie a ovládajú cudzí jazyk sú na jednotlivých rezortoch, ako aj na Úrade pre štátnu službu.

Vzhľadom na informatívny charakter predkladaného materiálu a na platný Metodický pokyn na prípravu a predkladanie materiálov na rokovanie vlády SR, materiál nebol predmetom pripomienkového konania.

Materiál nemá dopad na štátny rozpočet, nezakladá nároky na verejné financie, nemá ekonomické ani environmenálne vplyvy ani vplyv na zamestnanosť.